Diari Oficial de la Generalitat Valenciana


Sumari del DOGV 1526, del 22-04-1991 (1991/820902)

DECRET 58/1991, de 27 de març, del Consell de la Generalitat Valenciana, pel qual s'aprova la concessió de dos avals de la Generalitat Valenciana a L'entitat Fira Mostrari Internacional de València.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/03/27/58/dof/vci/html**

### Dades del document

Número de DOGV
:   1526

Data del DOGV
:   22-04-1991

Secció del DOGV
:   DISPOSICIONS GENERALS

Número del document
:   1991/820902


Data del document
:   27-03-1991

Organisme emissor
:   Conselleria d'Economia i Hisenda

Tipus de document
:   Decret

DECRET 58/1991, del dia 27 de març, del Consell de la Generalitat Valenciana, pel qual aprova la concessió de dos avals de la Generalitat Valenciana a l'entitat Fira Mostrari Internacional de Valencia.  
La Llei 4/1984, de 13 de juny, d'Hisenda Pública de la Generalitat Valenciana, autoritza el Govern Valencià per a la concessió d?avals amb determinades condicions que s'hi fixen.  
D'altra banda, la Llei de la Generalitat Valenciana 7/1990, de 28 de desembre, de Pressupostos per a l?exercici 1991, recull en l'article tretze una consignació de crèdit per a la concessió d?avals fins a un límit màxim de 10.000 milions de pessetes.  
Ajustant-se a la normativa esmentada, a proposta del Conseller d'Economia i Hisenda, i amb la deliberació prèvia del Govern Valencià, en la reunió del dia 27 de març de 1991,  
DECRETE:  
Article únic  
Autoritzar el Conseller d'Economia i Hisenda per a la firma de dos avals de Tresoreria a favor de la Fira Mostrari Internacional de València, per un import global de 3.500 milions de pessetes, destinats a garantir dues operacions de crèdit, per import de 500 i 3.000 milions de pessetes cadascuna, que s'han de formalitzar, la primera amb el Banc de Crèdit Local i la segona, davant un sindicat d'entitats l'agent del qual és el Banc de Crèdit Local, segons les estipulacions contingudes en els annexos d'aquest decret.  
València, 27 de març de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA  
ANNEX I  
A València, a d de 1991  
Antoni Birlanga Casanova, Conseller d'Economia i Hisenda, en nom de la Generalitat Valenciana, tot complint el que disposa la Llei 4/1984, de 13 de juny, d'Hisenda Pública de la Generalitat Valenciana, i en virtut del Decret 58/1991, de 27 de març, del Govern Valencià, concedeix un aval a l?entitat Fira Mostrari Internacional de València com a garantia d'un crèdit per import de 500 milions de pessetes de principal, que s'ha de formalitzar amb el Banc de Crèdit Local, a un termini de deu anys de duració, inclòs un de mancança, al tipus d'interés del 14'5 per cent nominal anual i amb una comissió de disponibilitat del 1 per cent nominal anual sobre les desviacions del calendari de disposicions.  
Les condicions de l'aval seran les que a continuació s?assenyalen:  
1. Aquest aval es destinarà al finançament de la construcció, en el palau de la Fira, del Pavelló Nord C.  
2. Aquest aval garanteix la totalitat del principal del préstec i dels interessos fins a l?extinció de l?obligació principal, sense la possibilitat de realitzar novacions del contracte de préstec sense l'autorització del Conseller d?Economia i Hisenda.  
3. La concessió d?aquest aval comporta el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificat de la disposició per part del prestatari, i també d'informar puntualment al venciment del grau de compliment del prestatari de les seues obligacions amb l'entitat.  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, sense renunciar al benefici d'excussió recollit en l'article 1830 del Codi Civil.  
El Conseller d?Economia i Hisenda, Antoni Birlanga Casanova.  
ANNEX II  
A València, a d de 1991  
Antoni Birlanga Casanova, Conseller d'Economia i Hisenda, en nom de la Generalitat Valenciana, tot complint el que disposa la Llei 4/1984, de 13 de juny, d'Hisenda Pública de la Generalitat Valenciana, i en virtut del Decret 58/91, de 27 de març del Govern Valencià, concedeix un aval a l?entitat Fira Mostrari Internacional de València, com a garantia d'un crèdit per import de 3.000 milions de pessetes de principal, que s'ha de formalitzar davant un sindicat d?entitats l'agent del qual és el Banc de Crèdit Local, a un termini de deu anys de duració, inclòs un de franquícia, a un tipus d'interés variable, prenent com a referència el MIBOR més un marge del 0'50 per cent nominal anual, amb comissió d'obertura del 0'40 per cent, comissió de disponibilitat del 0'125 per cent anual els tres primers mesos i 0'25 per cent la resta del període de disposició i comissió d?agència de 250.000 pessetes anuals.  
Les condicions de l'aval seran les que a continuació s'assenyalen:  
1. Aquest aval es destinarà al finançament de la construcció en el palau de la Fira, del Pavelló Nord C.  
2. Aquest aval garanteix la totalitat del principal del préstec i dels interessos fins a l?extinció de l?obligació principal, sense la possibilitat de realitzar novacions del contracte de préstec sense l'autorització del Conseller d'Economia i Hisenda.  
3. La concessió d'aquest aval comporta el compromís formal de l'entitat prestadora d'enviar a la Conselleria, d'Economia i Hisenda còpia del contracte de l?operació de crèdit garantida i certificat de la disposició per part del prestatari, i també d'informar puntualment al venciment del grau de compliment del prestatari de les seues obligacions amb l'entitat.  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, sense renunciar al benefici d'excussió recollit en l'article 1830 del Codi Civil.  
El Conseller d'Economia i Hisenda, Antoni Birlanga Casanova.  
ANNEX III  
Contracte d?aval entre la Generalitat Valenciana i la Fira Mostrari Internacional de València  
D'una banda, el Sr. Antoni Birlanga Casanova, Conseller d'Economia i Hisenda de la Generalitat Valenciana, i de l'altra, el Sr. Ramón Cerdà Garrido, President de la Fira Mostrari Internacional de València.  
EXPOSEN:.  
1. Que el Govern Valencià, en virtut de les competències que li confereix la legislació vigent, i a proposta del Conseller d'Economia i Hisenda, autoritzà mitjançant el Decret 58/1991, de 27 de març, del Govern Valencià, la concessió de dos avals a la Fira Mostrari Internacional de València per un import global de 3.500 milions de pessetes, per a garantir dues operacions de crèdit d'un import de 500 i 3.000 milions de pessetes cadascuna d'elles, que s'han de signar la primera amb el Banc de Crèdit Local i la segona, davant un sindicat d'entitats l'agent del qual és el Banc de Crèdit Local, les dues a un termini de deu anys de duració, inclòs un de franquícia.  
2. Que les parts pretenen regular les seues relacions mútues derivades de la concessió dels avals a què fa referència en l'apartat 1 d'aquesta exposició, i els termes i les condicions de les garanties prestades, per a això, lliurement i voluntària, convenen subscriure aquest contracte d'acord amb les següents  
CLAUSULES  
Primera  
La Generalitat Valenciana es compromet d?avalar la Fira Mostrari Internacional de València, en els termes establerts en el Decret 58/1991, de 27 de març, del Govern Valencià.  
Segona  
La Fira Mostrari Internacional de València, beneficiària dels avals, és obligada a satisfer a la Generalitat Valenciana, en concepte de comissió per despeses de les garanties atorgades, el 0'5 per cent anual del saldo viu dels crèdits concedits, durant tota la vigència del fiançament, calculats d'acord amb les condicions establertes a l?efecte d'amortització en els contractes de préstec. L?import de les comissions serà pagat per anualitats anticipades des de la data de formalització dels préstecs. A aquest efecte, l?entitat avalada autoritzarà l?entitat prestadora, amb caràcter irrevocable i mentre les operacions es troben en vigor, a carregar l?import de les comissions en compte corrent obert al seu nom i a pagar-lo, mitjançant transferència, en el compte i l?entitat que determine la Generalitat Valenciana.  
Tercera  
Per la prestació de les garanties descrites en concepte d'aval, la Fira Mostrari Internacional de València es compromet, mentre els avals estiguen en vigor, a no realitzar una altra operació de crèdit sense el coneixement previ de la Conselleria d'Economia i Hisenda.  
Quarta  
La Fira Mostrari Internacional de València es compromet a trametre trimestralment a la Conselleria d'Economia i Hisenda, el volum de les càrregues financeres, el balanç i el compte de resultats.  
Cinquena   
La institució avalada es compromet expressament a presentar justificants de la destinació dels imports avalats, a facilitar la inspecció i el control que exercirà la Conselleria d'Economia i Hisenda per tal de comprovar-ho, i també de la solvència de l'entitat garantida, amb aquesta finalitat podrà comprovar els balanços, els comptes de resultats i altres estats de llibres comptables.  
Sisena  
La Generalitat Valenciana pels avals prestats respon del pagament de les obligacions i només en el cas que no es complesquen aquestes obligacions els deutors, amb les limitacions i excepcions com a fiador indicades en l'annex I del Decret del Govern Valencià 58/1991, de 27 de març, i amb les reserves de drets que s?estableixen en la normativa general de l?Estat en aquest tipus de contractes, sense altre requisit que el requeriment motivat que a l'efecte dirigirà l?entitat davant la qual s?avala sense necessitat del consentiment de l'avalat.  
Setena  
Una vegada efectuat el pagament, la Generalitat Valenciana se subrogarà en tots els drets que l?entitat beneficiària de la garantia tinga contra l'avalat.  
Les despeses que puguen produir-se com a conseqüència de l?exercici de les accions derivades d'aquest contracte, seran en tot cas a càrrec de l'avalat.  
València, a d de 1991  
Sr. Antoni Birlanga Casanova, Conseller d'Economia i Hisenda; Sr. Ramón Cerdà Garrido, President de la Fira Mostraria Internacional de València.


Còpia Permalink ELI